Kultura Maribor

Variete Balkan
2025-06-21 19:00 - 20:00 (Europe/Paris) | Maribor center / Trg Najstarejše trte
Ulično cirkuški variete
Cirkus je prispel v mesto! Eksotični migranti hodijo po tanki žici. Samohranilke lovijo ravnotežje na robu resničnosti. Upokojenci spreminjajo odpadke v zlato, medtem ko drevesa izginejo v sekundi. Politiki nas zabavajo s komičnimi piruetami, milijarderji lebdijo nad nami, vojaki pa žonglirajo z nevarnim tovorom. Občinstvo ploska, medtem ko svet gori – a je vse skupaj le spektakel?
Pridite in se potopite v svet, kjer cirkus presega meje zabave. Mednarodni kolektiv umetnic in umetnikov z angažiranostjo, humorjem ter cirkuškimi veščinami postavlja vprašanje: ali je lahko cirkus ogledalo resničnosti – ali celo gonilo sprememb?
Trajanje: 45 min

Povezava do originalnega članka

Ženske brez filtra
2025-06-21 21:00 - 22:30 | Maribor center / Avditorij LGM
Ženske brez filtra je komedija, kjer 5 žensk brez zadržkov govori o temah, ki so marsikomu blizu, a o njih redko kdo upa na glas govoriti.
Z iskrenostjo in humorjem obravnavajo različne faze življenja: odnose z moškimi, staranje, starševstvo, spolnost in iskanje lastnih strasti.
Vsaka od teh 5 žensk prinaša svojo zgodbo in izkušnje, vse pa združuje nefiltriran pogled na današnji svet, ki je pogosto prekrit s filtri. Na odru vas bo teh 5 žensk s vpogledom v svoje življenje in razmišljanje zagotovo nasmejalo do solz, filtre pa bodo prihranile za Instagram.
Vstopnice:

25 € sedišče (do 19. 6.) / 27 € sedišče (od 20. 6.)
za študente in dijake: 5 € popusta na posamezno vstopnico

Popusti se ne seštevajo.
Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Trica iz Srbije
2025-06-21 21:00 - 22:30 | Maribor center / Vetrinjski dvor
Trica iz Srbije je srečanje treh popolnoma različnih komikov iz Srbije. Prvi je s samega severa, drugi z zahoda, tretji pa iz središča Srbije – Šumadije. So najboljši prijatelji, ki nimajo nič skupnega – razen stand up komedije! Trije pogledi na življenje, trije pogledi na svet, trije popolnoma različni humorji. Vse to iz ene države! Prihajajo Srdjan Olman, Dušan Varničić in Filip Ugrenović!
Trica iz Srbije je srečanje treh popolnoma različnih komikov iz Srbije. Prvi je s samega severa, drugi z zahoda, tretji pa iz središča Srbije – Šumadije. So najboljši prijatelji, ki nimajo nič skupnega – razen stand up komedije! Trije pogledi na življenje, trije pogledi na svet, trije popolnoma različni humorji. Vse to iz ene države! Prihajajo Srdjan Olman, Dušan Varničić in Filip Ugrenović!
Dušan Varničić je komik in scenarist iz Novega Sada. Znan je po opazovalnem humorju, pozitivnem duhu ter forumih o moških in ženskih odnosih, ki nimajo roka trajanja. Z moškega vidika boste slišali, kako je preživeti nosečnost in vzgajati dvojčka.
Filip Ugrenović se je rodil 8. marca 1988. Od leta 2016 do 2022 je bil scenarist in udeleženec oddaje Večeri z Ivanom Ivanovićem, od leta 2023 pa je udeleženec humorističnega šov programa Reci 8. Za seboj ima dve predstavi; Filipike (2016) in Roast night (2018). Od leta 2025 izvaja predstavo Zmenek na slepo, med letom pa bo izdal tudi novo predstavo, katere dele bo predstavil na Festivalu Lent. Njegove teme so povezane z glasbo, filmom ter odnosi med prijatelji in partnerji. Slišali boste tudi, kako je videti življenje 8. marca rojenega človeka, ki ne mara nogometa, ne hodi v fitnes, ne pije piva in pri 37-ih letih ne zna voziti avtomobila.
Srdjan Olman, rojen v Subotici in živeč v Beogradu, se s stand up komedijo ukvarja od leta 2013. Za seboj ima štiri »one man showe«; Severno ledeni humor, Pravica za Allmana, Kaj se je zgodilo z nami? in Strokovnjak. Večkrat je nastopil na vseh večjih festivalih stand up komedije, zabaval je že občinstvo po vsem Balkanu, pa tudi na Madžarskem, v Avstriji, Nemčiji, Švici, Emiratih in Kanadi. Je avtor humoristične oddaje Olman Show, ki je bila leta 2021 predvajana na Grand TV. Istega leta je kot edini komik iz Srbije sodeloval v humoristični oddaji Director of Space na hrvaški televiziji RTL, v letih 2023 in 2024 pa je bil eden od vodilnih komikov v stand up showu Reca 8, ki se je predvajal na Prvi televiziji v Srbiji.
Predstava bo v srbskem jeziku.

Vstopnice: 12 € sedišče (do 19. 6.) / 17 € sedišče (od 20. 6.);
za študente in dijake: 5 € popusta na posamezno vstopnico.
Paket Tri plus
Pri nakupu vstopnic za vsaj tri različne dogodke iz sklopa JazzLent ali za vsaj tri različne dogodke iz sklopa StandUpLent vam podarimo 20% popust na celotno vrednost nakupa.
Popusti se ne seštevajo.
Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Med svetovi
2025-06-22 18:00 - 19:00 | Maribor center / Vojašniški trg
Plesne miniature Centra plesa
Tovarishia Dance Company se predstavi s plesnimi projekti iz sezone 2024/25. Tovarishia je nastala v hiši Centra plesa kot vrh izobraževanja v sodobnem plesu. Ustvarja plesne predstave, performanse na prostem in plesne filme. Je slovenska plesna kompanija, ki se posveča fizični in tehnični zahtevnosti sodobnega plesa, hkrati pa hoče in mora sporočati, izzivati, opominjati, spominjati, osvajati in predvsem ne puščati gledalcev hladnih. Je pojem zaupanja, skupnega razvoja in sprejemanja soplesalcev v vsej njihovi norosti. Tovarishio vodijo Tovarishi, ki so za to poklicani.

Povezava do originalnega članka

Škratka Sladka
2025-06-22 18:30 - 19:15 | Maribor center / Vetrinjski dvor
Igra, vragolije, čisto prave iluzije in na koncu objem pravega prijateljstva vas bodo začarale, očarale in nasmejale. Navihana predstava je polna humorja in prizorov, ki brez besed navdušijo tako majhne kot velike, predvsem pa glasbe, čustvenih trenutkov in lepih misli o negovanju medsebojnih odnosov.
Teta Omleta je skrila namige in vsi škratje iz Sladkodola so na lovu za skritim zakladom. Tudi Škratka Sladka, ki bo tokrat prispela v čudovit kraj, kjer jo bo pričakala kopica nasmejanih otrok. Otrok, ki imajo s seboj čarobne prstke in z veseljem pomagajo mali škratki, ko ji zmanjka orehov, ko se iz pečice kadi, še preden ji uspe prešteti do deset, ko se njen prijatelj noče igrati s samorogi, ko ji uide »nagajiva moka« in ji zlata ribica izpolni samo dve želji.
Igra, vragolije, čisto prave iluzije in na koncu objem pravega prijateljstva vas bodo začarale, očarale in nasmejale. Navihana predstava je polna humorja in prizorov, ki brez besed navdušijo tako majhne kot velike, predvsem pa glasbe, čustvenih trenutkov in lepih misli o negovanju medsebojnih odnosov.
Trajanje: 35 minut

Povezava do originalnega članka

Kariera komika
2025-06-23 21:00 - 22:30 | Maribor center / Vetrinjski dvor
Ste se kdaj vprašali, kako izgleda življenje stand up komika za odrom? Koliko je smeha, koliko znoja in koliko psihičnih zlomov? In kako zelo so takšni zlomi lahko smešni, ko jih pogledamo iz distance? Pridite na live podcast dogodek Kariera komika – surova, iskrena in (seveda) zabavna izpoved iz zakulisja slovenske stand up scene. Na odru bodo Tin Vodopivec (povezovalec), Perica Jerković, Denis Avdić, Vinko Šimek, Admir Baltić in David Gorinšek.
Ste se kdaj vprašali, kako izgleda življenje stand up komika za odrom? Koliko je smeha, koliko znoja in koliko psihičnih zlomov? In kako zelo so takšni zlomi lahko smešni, ko jih pogledamo iz distance? Pridite na live podcast dogodek Kariera komika – surova, iskrena in (seveda) zabavna izpoved iz zakulisja slovenske stand up scene.
Gostje bodo razkrivali vse: od prvih treme polnih nastopov v zakajenih lokalih do nastopanja pred tisočglavo množico, od zlatih open mic večerov do mučnih »bombanj« – vse brez olepševanja, a z ogromno humorja. Na odru bodo Tin Vodopivec (povezovalec), Perica Jerković, Denis Avdić, Vinko Šimek, Admir Baltić in David Gorinšek.
Gostje bodo v živo razpravljali o vzponih, padcih, čudnih »bookerjih«, še bolj čudnih občinstvih in o tem, zakaj bi kdo sploh hotel imeti kariero, kjer je cilj spravit ljudi v smeh … vsak večer.
Če vas zanima komedija ali pa samo radi kukate v zakulisje ustvarjalnega kaosa – tole je večer za vas. Sedeži so omejeni, psihoanaliza komikov pa neprecenljiva – ne zamudite!

Vstopnice: 10 € sedišče (do 19. 6.) / 15 € sedišče (od 20. 6.);
za študente in dijake: 5 € popusta na posamezno vstopnico.
Paket Tri plus
Pri nakupu vstopnic za vsaj tri različne dogodke iz sklopa JazzLent ali za vsaj tri različne dogodke iz sklopa StandUpLent vam podarimo 20% popust na celotno vrednost nakupa.
Popusti se ne seštevajo.
Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.

Povezava do originalnega članka

Plesni projekt Centra plesa
2025-06-24 17:00 - 18:00 | Maribor center / Mestni park
Tovarishia Dance Company se predstavi s plesnimi projekti iz sezone 2024/25.
Tovarishia je nastala v hiši Centra plesa kot vrh izobraževanja v sodobnem plesu. Ustvarja plesne predstave, performanse na prostem in plesne filme. Je slovenska plesna kompanija, ki se posveča fizični ter tehnični zahtevnosti sodobnega plesa, hkrati pa hoče in mora sporočati, izzivati, opominjati, spominjati, osvajati in predvsem ne puščati gledalcev hladnih. Je pojem zaupanja, skupnega razvoja in sprejemanja soplesalcev v vsej njihovi norosti. Tovarishio vodijo Tovarishi, ki so za to poklicani.

Povezava do originalnega članka

Pikin cirkus
2025-06-24 18:30 - 19:15 | Maribor center / Vetrinjski dvor
Klovn Jakobs povabi Piko Nogavičko v cirkus, ker pričakuje njene izjemne točke, a mu Pika nenehno nagaja. Medtem ko Klovn Jakobs poskuša uprizoriti svojo cirkuško točko, Pika pleše, meče palačinke v zrak, obeša nogavice na vrv, po kateri Jakobs hodi, mu skrije fotoaparat in ga preseneti s točo milnih mehurčkov. Njene potegavščine povzročijo, da se vsi smejijo in za trebuhe držijo.
Interaktivna gledališka predstava
Klovn Jakobs povabi Piko Nogavičko v cirkus, ker pričakuje njene izjemne točke, a mu Pika nenehno nagaja. Medtem ko Klovn Jakobs poskuša uprizoriti svojo cirkuško točko, Pika pleše, meče palačinke v zrak, obeša nogavice na vrv, po kateri Jakobs hodi, mu skrije fotoaparat in ga preseneti s točo milnih mehurčkov. Njene potegavščine povzročijo, da se vsi smejijo in za trebuhe držijo.
Otroci in starši so aktivno vključeni v dogajanje, saj sodelujejo v različnih točkah ter igrah, ki jih vodita Pika Nogavička in Klovn Jakobs. Pridružite se nam na tem čarobnem potovanju, kjer smeha in veselja nikoli ne zmanjka. Naj se vaša domišljija prebudi in naj vas Pikin cirkus popelje na nepozabno potovanje, polno smeha, nagajivosti in zabave!
Trajanje: 35 minut

Povezava do originalnega članka

Svet je moj dom
2025-06-24 19:00 - 20:00 | Maribor center / Mestni park
Večina od nas je že slišala in tudi videla kakšen nastop ali celo predstavo orientalskega plesa. Le malokdo pa ve, kako tesno sta povezana orientalski in romski ples, ki se je tako kot romski jezik pred tisočletji na pot po svetu podal iz pradomovine Romov, Indije. Čeprav ne živimo več v davnih časih in ne potujemo po svetu z vozovi, peš ali konjskimi vpregami, bogato plesno izročilo ostaja in nas še zmeraj ter vedno znova navdušuje. Plesalke iz Plesne delavnice Zahir in njihove gostje so sodobne »plesne pripovedovalke«, ki bodo z različnimi plesnimi »fuzijami« pripovedovale svoje zgodbe in nas popeljale v pisan svet orientalskega plesa.

Povezava do originalnega članka

Velika povorka - Finska, Hrvaška, Paragvaj, Romunija, Singapur, ZDA, Slovenija
2025-06-24 19:45 - 20:45 | Maribor center / Sodni stolp
37. MEDNARODNI CIOFF® FOLKLORNI FESTIVAL FOLKART
24.–28. 6. 2025
Folkart, naše okno v svet
Folkart bo ponovno ogrnil naš Maribor v barve svetovne nesnovne kulturne dediščine in nam prikazal tradicijo, ki ohranja predajanje načina dela, obnašanja, običajev, verovanja in vrednot, ki so temelji življenja vsake naslednje generacije. Folklora je veliko več kot le zgolj ohranjanje tradicije. Je pripadnost in spoštovanje. In kultura je osnova obstoja slehernega naroda na svetu.
Zato je mariborski Folkart pravi praznik svetovne tradicijske kulture, je naše OKNO V SVET.
Nenehno ponavljamo, da je Folkart eden izmed najbolj cenjenih festivalov v folklornem svetu, da je bil kot prvi izmed vseh tovrstnih festivalov na svetu počaščen s pokroviteljstvom UNESCA, da že od samega začetka deluje pod okriljem svetovne organizacije CIOFF®, da … Veliko premalo in ne dovolj pogosto pa izpostavljamo, kolikšno število narodov in držav z vsega sveta smo že gostili v Mariboru, kar je ena največjih odlik in značilnosti našega festivala.
V vseh teh letih je na naše domače dvorišče svoje edinstvene zgodbe prinesel praktično ves svet, če izvzamemo Aborigine, Indijance in Tuarege, pa mogoče še Inuite, recimo. So nas pa zato obiskali novozelandski Maori, in to kar trikrat, pa Polinezijci z otoka Rapa-Nui in Havajev, Fidžijci in Guamci, z druge strani sveta so k nam prišli Indo-Mauričani ter Kreoli, Svazijci, Hutujci, Kikuji in Masaji, Burjati, Kabardinci, Uzbeki in Kirgizi iz Tuve, Baškiri in Tatari, kitajski Mongoli in Hani, Kalmiki, bojevniki Osetije in Alanije, Kazahi, turški derviši, Kozaki, Singalci, Filipinci, večina narodov iz držav Latinske Amerike, Srednje Amerike in Karibov ter vsa Evropa, tako s severa, z juga, vzhoda in zahoda.
Folkart je v skoraj štirih desetletjih gostil folklorne skupine iz več kot 80 različnih držav sveta, ki so nas navduševale in nam odprle široka, zanimiva in drugačna obzorja. Letos bodo glasniki svetovne kulture prišli v Maribor že 37. zapored. Na letošnji Folkart prihajajo skupine iz Evrope, Azije, Južne in osrednjega dela Severne Amerike.
S severa Evrope, iz dežele ob Baltskem morju, ki je znana po tem, da imajo več savn kot avtomobilov, iz mesta Joensuu na Finskem prihaja skupina, ki goji karelijske plese, polne čustev, ritma in veselja. Iz sosednje Hrvaške, iz bližnjega Varaždina, s svojim izvrstnim tamburaškim orkestrom prihaja mlada skupina, ki spada v sam vrh hrvaške tradicijske kulture. Iz Paragvaja, dežele v Južni Ameriki, kjer je ob španščini še danes uraden tudi avtohtoni jezik Guarani, iz mesta San Antonio prihaja skupina profesionalnih plesalcev. Z drugega konca sveta, iz Singapurja, najbolj čistega mesta na svetu, prihaja skupina profesionalcev, ki so ena ključnih kulturnih sil na plesni sceni Jugovzhodne Azije. Po dolgih letih premora pa k nam spet prihaja skupina iz Združenih držav Amerike, ki leži v osrednjem delu Severne Amerike. Študentje univerze Mars Hill iz Severne Karoline so pravi mojstri ljudskega plesa »clogging«, značilnega za ZDA. Iz mesta Baia Mare v okrožju Maramureş v Romuniji, deželi najbolj razvpitega vampirja, sicer izmišljenega grofa Drakule, pa prihaja vrhunska skupina profesionalcev, ki že desetletja kraljujejo na svetovni folklorni sceni. Že tradicionalno bodo Slovenijo predstavljali naši Kudovci, mariborska Akademska folklorna skupina Študent.
Maribor bo poln folklore, pisanih barv in veselih obrazov. Srečevali se bomo v osrčju mesta, na Lentu, ob otvoritvi in zaključku na Glavnem odru festivala na Trgu Leona Štuklja, v Mestnem parku in še kje.
Prisrčno vabljeni!

DRŽAVE, UDELEŽENKE FOLKARTA 2025
1. FINSKA
Folklorni plesni ansambel Motora, Joensuu
Dežela polarnih noči, kjer sonce sije tudi ponoči in kjer je podnevi temno. Dežela savn, več jih je kot avtomobilov, Aurore borealis, srečnih ljudi in starodavnih pravljic. Neukročena laponska divjina. Joulupukki, po naše Božiček, biva v Rovaniemiju. In tradicionalna velikonočna sladica mämmi.
Finska je obmorska nordijska država, ki leži najseverneje izmed vseh držav na svetu. Ima približno 168.000 jezer in 179.000 otokov, z največjim arhipelagom na svetu, ki obsega 50.000 otokov. Kar četrtina ozemlja leži znotraj arktičnega kroga, zato polnočno sonce lahko vztraja nekaj dni. Skrajni sever Finske je poleti obsijan od sonca 73 dni, pozimi pa kar 51 dni kraljuje tema. Finci pa so še posebej znani po ljubezni do savnanja. Imajo več savn kot avtomobilov in ta njihova tradicija naj bi segala že 7000 let v preteklost. Finska je izjemno privlačna tudi za turiste z vsega sveta zaradi severnega sija (Aurora borealis), kjer lahko to čudo narave nad arktičnim krogom opazujejo vse od septembra do začetka aprila. Svetovno znana atrakcija pa je tudi Božičkova vas na Laponskem, kjer ima Božiček v mestu Rovaniemi, znanem kot arktična prestolnica, celo svojo lastno pisarno.
Skupina Motora prihaja prav z drugega konca Finske, iz Severne Karelije. Ustanovljena je bila leta 1968 in je specializirana za izvajanje veselih ter živahnih karelskih plesov, v svojem repertoarju pa ima tudi ostale finske ljudske plese, kot so kadrilja, polka in valček. Obožujejo pripovedovanje in oživljanje starih ljudskih pravljic. Motora je eden najpomembnejših folklornih ansamblov na Finskem, z več kot 50 leti izkušenj. Ponosni so na to, da predstavljajo finski ljudski ples na najboljši možen način.
Skupina je v preteklih letih večkrat dosegla najvišja mesta na državnih plesnih tekmovanjih in leta 2024 prejela naziv »Folklorna skupina leta«, kar je najvišje priznanje na Finskem.
2. HRVAŠKA
Varaždinski folklorni ansambel VFA, Varaždin
Morje, sonce in zgodovinska mesta. Dubrovnik, biser Jadrana, Split in Oliver Dragojević. Nikola Tesla, Slavoljub Penkala in Ivan Vučetić. Avtohtona pasma Dalmatinec, zvezda Disneyeve risanke. Paški sir in hvarska čipka iz niti agave. Plemeniti vitezi Sinjske alke in oslovske dirke v vasici Tribunj.
Naša sosednja država Hrvaška je naseljena že od paleolitika (krapinski pračlovek). Ima skoraj 1800 km dolgo obalo, ob njej leži okoli 1.200 otokov in je ena najbolj priljubljenih počitniških morskih destinacij ne le za Slovence, ampak tudi za Evropejce. Seveda je splošno znano, kdo je bil Nikola Tesla, manj znano pa je, da je Hrvaška dežela velikih dosežkov, ki so spremenili svet – od Nobelovih nagrajencev za kemijo do letečega človeka, daktiloskopije in penkala, do futuristične vizije inovatorja Mateja Rimca. Mesto Gospić je svetovna znamenitost, to pa zato, ker je po površini, ki mu pripada, celo večji od Berlina ali Pariza. Kar pa vsi najbolje poznamo so prelepa in romantična hrvaška obmorska mesta ter mesteca, ki nam srce in dušo polnijo z nostalgijo in mislimi na dobre, stare čase.
Varaždinski folklorni ansambel je eden najuspešnejših in nagrajenih amaterskih folklornih ansamblov na Hrvaškem. Ustanovljen je bil točno na dan mesta Varaždin v decembru 1998, s primarno nalogo glasbenega in gledališkega uprizarjanja hrvaških ljudskih plesov, pesmi ter običajev. Ansambel šteje 50 aktivnih članov. Spremlja ga izjemen tamburaški orkester. Od svoje ustanovitve dalje je ansambel neprekinjeno prisoten na mednarodnem kulturnem in folklornem prizorišču. Do danes je ta skupina sodelovala na več kot 100 različnih festivalih in dogodkih v 22 evropskih državah. Repertoar ansambla obsega preko 20 folklornih koreografij s priredbami pesmi, plesov in običajev z vse Hrvaške, posebno pozornost pa posvečajo tradicionalni kulturi severozahodne Hrvaške in kajkavskemu narečju.
3. PARAGVAJ
Folklorna skupina Paragvaj Rekove, San Antonio
Dežela prijaznih, srečnih ljudi. Sopa paraguaya in preste chipas. Slapovi Monday Ytororõ in jez Itaipu, največja hidroelektrarna na svetu. Slavni namizni prti Ao po’i. Paragvajska mornarica brez obale, prestolnica Asunción, eno najstarejših mest v Južni Ameriki in jezuitski misijoni Guaranov.
Ta celinska država v Južni Ameriki leži ob bregovih reke Paragvaj ter meji na Bolivijo, Brazilijo in Argentino. Kljub temu, da je ena od zgolj dveh celinskih držav Južne Amerike, ima na rekah Paragvaj in Parana plaže, pristanišča ter izhod na Atlantski ocean. Življenje prebivalcev je trdo. Oblikovala ga je kruta zgodovina, vse od prihoda španskih konkvistadorjev v 16. stoletju. Po izgonu jezuitov s španskih ozemelj je Paragvaj postal obrobna kolonija, ki mu je vladala vrsta avtoritativnih vlad, vojaških diktatur, uničevale pa so ga tudi katastrofalne vojne v 19. in celo 20. stoletju. Kljub temu pa je Paragvaj dežela izjemno prijaznih ljudi, ki kljub težkim pogojem za življenje veljajo za srečne. Večina prebivalstva je mesticev, kultura Guarani pa je izjemno vplivna.
Skupina Paragvaj Rekove združuje profesionalne plesne navdušence, z glavnim ciljem širjenja paragvajske kulture po svetu. Vsi člani se osredotočajo na vsako podrobnost in spoštujejo svoje nacionalne barve. Udeležujejo se najvidnejših svetovnih festivalov in s ponosom predstavljajo najboljše iz paragvajske folklore. Čeprav niso deležni finančne podpore vlade, so si kljub temu zadali nalogo in prevzeli odgovornost za promocijo paragvajske ljudske tradicije po vsem svetu. Na odrih ponujajo edinstveno predstavo s profesionalnimi umetniki, s tradicionalnimi in ljudskimi plesi, kot so med drugim Galo pera, izbor paragvajskih polk za ples s steklenicami in poseben ples s podeželja, al Arriero. Njihovi kostumi so barviti, posebni, a popolnoma v skladu s podobo prednikov.
4. ROMUNIJA
Državni folklorni ansambel Transilvania, Baia Mare
Dežela kontrastov, gostoljubnih ljudi in grofa Drakule. Transfagarasan, najlepša in najbolj razburljiva cesta na svetu. Urejena, sodobna mesta. Bukarešta kot »Pariz vzhoda« in skromno, revno podeželje. Konjske vprege in gradovi, polni umetnin. Francesco Illy in Nadia Comaneci.
Z združitvijo podonavskih kneževin Moldavije in Vlaške je leta 1859 nastala država, šele leta 1866 uradno imenovana Romunija. Je največja država jugovzhodnega dela Evrope. Razgibana pokrajina je razporejena med Karpate, moldavsko in transilvansko planoto ter Panonsko nižino in Vlaško višavje. Kulturna dediščina Romunije je odlično ohranjena. Romunski jezik je star 1700 let. V Jami kosti so odkrili najzgodnejši fosil Homo sapiensa, ocena njegove starosti je 37.800 do 42.000 let.
Ljudje so predvsem na podeželju izjemno prijazni, gostoljubni in odprti, čeprav dajejo vtis mrkih ljudi, kar pa naj bi bila posledica dolgoletnega vladajočega režima in tiranstva enega najbolj krutih evropskih voditeljev Nicolaja Ceausesca. Prijel se ga je vzdevek Drakula 20. stoletja. In ravno grof Drakula je velik magnet za turistično srenjo; v Transilvanijo, polno srednjeveških naselij, gotskih gradov in strmih gora se zgrinja na tisoče turistov. Izmišljen lik grofa Drakule, ki ga je ustvaril irski pisatelj Bram Stoker, je najbolj razvpit vampir, saj so mu filmske upodobitve prinesle svetovno slavo.
Državni folklorni ansambel Transilvanija s sedežem v kraju Baia Mare v okrožju Maramureş je bil ustanovljen leta 1959 kot institucija s statusom pravne osebe in samostojnim programom dejavnosti. Bogato folklorno ljudsko izročilo romunskega naroda ohranja iz roda v rod v nespremenjeni obliki. Transilvanski ansambel opravlja svoje poslanstvo z visoko pristnostjo in predanostjo, gostovali pa so že na petih celinah sveta. Posebna dragocenost so njihove noše, ki so biseri ročne ljudske umetnosti s podrobnim odtisom domačega ljudskega stila, ki se popolnoma sklada z njihovim repertoarjem.
5. SINGAPUR
Umetniška skupina Sri Warisan Performing Arts, Singapur
Svetovna metropola. Levje mesto, kjer nikoli ni bilo levov. Tradicionalni obredi ter vrhunska tehnologija. Changi, najbolj luksuzno letališče na svetu. Santosa Island in čudoviti botanični vrtovi. Drugo največje pristanišče na svetu, ki povezuje Indijski ocean z Južnokitajskim morjem.
Singapur je hkrati otok, mesto in država, ena najmanjših na svetu. Leži v jugovzhodni Aziji, ob južnem robu Malajskega polotoka. Nekoč je bil britanska kolonija, nato se je pridružil Malezijski federaciji, leta 1965 pa se je osamosvojil in zdaj je ena najbolj čistih, urejenih in varnih držav na svetu; prijel se ga je celo naziv »azijski biser«. Zakonodaja je izjemno stroga, v mestu na tleh ne najdemo enega samega papirčka, saj so kazni astronomske že ob prvem opozorilu. Singapur je takoj za Šanghajem največje pristanišče na svetu; povezano je s 600 pristanišči v več kot 120 državah sveta, kar je pomembno za njegovo konstantno gospodarsko rast. Edinstveno je tudi spajanje tehnologije in narave; več kot polovica mesta je prekritega z drevesi, parki in čudovitimi vrtovi, nenehno pa uvajajo inovacije, ki združujejo tradicijo z najmodernejšo tehnologijo. Bogata kulturna dediščina se odraža na vsakem koraku, saj je mesto polno osupljive svetovne kulturne dediščine.
Akademija za uprizoritvene umetnosti Sri Warisan je bila ustanovljena leta 1997 in je ena osrednjih sil na singapursko-malajski plesni sceni. Mešanje bogatih tradicionalnih oblik s sodobnimi tehnikami je njihova značilnost. Člani akademije so usposobljeni za predstavitev tradicionalne umetnosti, kot so ples, glasba, gledališče in multimediji. Zavzemajo se za razvoj odličnosti v uprizoritvenih umetnostih, ki obsega delo z otroki, mladino in odraslimi. Člani skupine Sri Warisan so inštruktorji te akademije in bogato izročilo svoje tradicije predstavljajo po vsem svetu.
6. ZDRUŽENE DRŽAVE AMERIKE
The Bailey Mountain Cloggers, Mars Hill, North Carolina
Zagrizeni patrioti. McDonald’s, Nasa in Hollywood. Živahna milijonska mesta, kot so Big Apple, Big Easy in Sin City. Miss Liberty in štirje predsedniki, vklesani v goro Rushmore. Umirjene lepote Severne Karoline, z najvišjimi gorami na vzhodu države in s 300 miljami čudovite obale.
Je ena največjih držav na svetu, ki jo sestavlja 50 zveznih držav, razteza pa se med Atlantikom in Tihim oceanom. S sosednjo Kanado si deli najdaljšo mejo med dvema državama na svetu. Njena zgodovina sega 15.000 let v preteklost, ko so ljudstva iz Azije prečkala Beringov preliv. Do prihoda priseljencev so bili edini prebivalci, dokler ni v 15. stoletju Krištof Kolumb na svoji poti v Indijo naletel na neznano celino. Nedolgo za njim pa je Amerigo Vespucci potrdil, da so odkrili novo celino in ime »Amerika«, ki je nastalo v zgodnjem 16. stoletju, je bilo posvečeno ravno njemu. To odkritje je bilo prelomnica katastrofalnih razsežnosti za ameriške staroselce, po drugi strani pa se je začelo obdobje mogočne nadvlade, razvoja in napredka. Združene države so tako dežela priseljencev, ki so ustoličili novo kulturo. Dandanes je Amerika velesila, katere moč vpliva na ves svet.
Skupina The Bailey Mountain Cloggers prihaja iz Severne Karoline. Ustanovljena je bila leta 1974 na univerzi Mars Hill in že 31-krat so bili državni prvaki ameriškega ljudskega plesa »clogging«, ki je oblika stepa. Ti tradicionalni plesi so se mešali z obliko plesa Cherokee Indijancev, v stilu tapkanja z nogami v ritmu glasbe. Bailey Mountain Cloggers izvajajo široko paleto teh plesov, od tradicionalnih do najsodobnejših različic. Plesi so živahno zlitje kultur Irske, Škotske, Cherokee Indijancev in Afrike.
Člani te študentske skupine so pravi ambasadorji dobre volje in ljudske plesne tradicije južnih gora.
Nastopali so že po vseh Združenih državah in se udeležili festivalov v več kot 20 državah sveta.
Živahni, srčni, odlični plesalci in bendžo, kitara, violina … folklorna zabava je zagotovljena!
7. SLOVENIJA
»Akademska folklorna skupina Študent«, Maribor
Najstarejša vinska trta na svetu. Alpe, morje, podzemne jame. Človeška ribica in kranjska sivka, avtohtona slovenska čebela. Kraški ovčar, medved in ris. Kurenti, Martin Krpan in Zeleni Jurij. Dončić, Pogačar in družina Prevc. Potica in harmonika, Prešernova poezija in Zdravljica.
Tam, kjer se srečajo Panonska nižina, Dinarsko kraški svet, Alpe in Sredozemlje, na jugu Srednje Evrope, na sončni strani Alp leži naša deželica Slovenija. Je izjemno zanimiva, čeprav je majhna. Gozdovi prekrivajo kar 60 % njene površine, pohvali pa se lahko tudi z bogatim podzemnim svetom, ki obsega več kot 12.000 jam. Je ena vodilnih evropskih držav v čebelarstvu. Izjemna biotska raznovrstnost umešča Slovenijo med naravno najbogatejša območja Evrope in sveta, saj premore preko 20.000 različnih vrst rastlin in živali. V Sloveniji so odkrili tudi 60.000 let staro piščal iz kosti medveda, najstarejše glasbilo na svetu. Slovenija velja za zeleno, lepo in čisto deželo prijaznih ljudi. Bogata in posebna slovenska kulinarika razvaja obiskovalce z vsega sveta. Je domovina izjemnih športnikov, ki na najboljši možen način predstavljajo svojo državo po svetu.
Akademska folklorna skupina Študent iz Maribora, naši »Kudovci«, redno zastopajo našo zeleno deželo na Folkartu. So ena vodilnih tovrstnih skupin v Sloveniji, predstavljajo pa tradicijske plese in običaje vseh slovenskih pokrajin. Za svoje predano in odlično delo je skupina prejela najvišja in najbolj pomembna državna priznanja, med njimi Zlato plaketo ZKO Maribor ter prestižno Zlato Maroltovo plaketo, ki je v Sloveniji sploh najvišje možno priznanje za folklorno dejavnost.
Na Folkartu pa niso le nastopajoči – brez njihove pomoči Folkarta ne bi bilo. So eden ključnih dejavnikov pri izvedbi festivala, ljubezen in pripadnost se prenašata iz generacije v generacijo.
Zato imajo to čast, da vsako leto začnejo in tudi zaključijo festival Folkart.

Povezava do originalnega članka

26. Otroški Folkart – Slovenija
2025-06-25 10:30 - 11:30 | Maribor center / Mestni park
Spoznavanje žive kulturne dediščine skozi nastope otroških folklornih skupin, ki delujejo v Sloveniji.
Otroška folklorna skupina KUD Študent Maribor deluje od leta 2010 in predstavlja najmlajšo sekcijo Kulturno umetniškega društva Študent Maribor, ki je sicer bilo ustanovljeno že davnega leta 1964 in je v lanskem letu praznovalo častitljivih 60 let delovanja. V društvu deluje več akademskih folklornih skupin in veterani, v letošnjem letu pa še 3 otroške skupine (mlajša in starejša skupina ter mladinska skupina).
Skupine so poznane po izredno kvalitetnem programu ter izjemnih dosežkih, saj se redno uvrščajo na regijska in državna srečanja otroških folklornih skupin Slovenije. Mladinska skupina pogosto gostuje tudi v tujini, saj je bogato slovensko ljudsko izročilo predstavila že v številnih evropskih državah; na Poljskem, Češkem, Hrvaškem, v Makedoniji, Srbiji, Črni gori, v lanskem letu pa je prvič gostovala tudi na Afriškem kontinentu, v Egiptu.
Skozi glasbo in ljudske plese otroških folklornih skupin do zavedanja korenin. Plešemo in iskre krešemo!

Povezava do originalnega članka

Folkart v mestu - Finska, Paragvaj, Romunija
2025-06-25 11:00 - 13:00 | Maribor center / Glavni trg
37. MEDNARODNI CIOFF® FOLKLORNI FESTIVAL FOLKART
24.–28. 6. 2025
Folkart, naše okno v svet
Folkart bo ponovno ogrnil naš Maribor v barve svetovne nesnovne kulturne dediščine in nam prikazal tradicijo, ki ohranja predajanje načina dela, obnašanja, običajev, verovanja in vrednot, ki so temelji življenja vsake naslednje generacije. Folklora je veliko več kot le zgolj ohranjanje tradicije. Je pripadnost in spoštovanje. In kultura je osnova obstoja slehernega naroda na svetu.
Zato je mariborski Folkart pravi praznik svetovne tradicijske kulture, je naše OKNO V SVET.
Nenehno ponavljamo, da je Folkart eden izmed najbolj cenjenih festivalov v folklornem svetu, da je bil kot prvi izmed vseh tovrstnih festivalov na svetu počaščen s pokroviteljstvom UNESCA, da že od samega začetka deluje pod okriljem svetovne organizacije CIOFF®, da … Veliko premalo in ne dovolj pogosto pa izpostavljamo, kolikšno število narodov in držav z vsega sveta smo že gostili v Mariboru, kar je ena največjih odlik in značilnosti našega festivala.
V vseh teh letih je na naše domače dvorišče svoje edinstvene zgodbe prinesel praktično ves svet, če izvzamemo Aborigine, Indijance in Tuarege, pa mogoče še Inuite, recimo. So nas pa zato obiskali novozelandski Maori, in to kar trikrat, pa Polinezijci z otoka Rapa-Nui in Havajev, Fidžijci in Guamci, z druge strani sveta so k nam prišli Indo-Mauričani ter Kreoli, Svazijci, Hutujci, Kikuji in Masaji, Burjati, Kabardinci, Uzbeki in Kirgizi iz Tuve, Baškiri in Tatari, kitajski Mongoli in Hani, Kalmiki, bojevniki Osetije in Alanije, Kazahi, turški derviši, Kozaki, Singalci, Filipinci, večina narodov iz držav Latinske Amerike, Srednje Amerike in Karibov ter vsa Evropa, tako s severa, z juga, vzhoda in zahoda.
Folkart je v skoraj štirih desetletjih gostil folklorne skupine iz več kot 80 različnih držav sveta, ki so nas navduševale in nam odprle široka, zanimiva in drugačna obzorja. Letos bodo glasniki svetovne kulture prišli v Maribor že 37. zapored. Na letošnji Folkart prihajajo skupine iz Evrope, Azije, Južne in osrednjega dela Severne Amerike.
S severa Evrope, iz dežele ob Baltskem morju, ki je znana po tem, da imajo več savn kot avtomobilov, iz mesta Joensuu na Finskem prihaja skupina, ki goji karelijske plese, polne čustev, ritma in veselja. Iz sosednje Hrvaške, iz bližnjega Varaždina, s svojim izvrstnim tamburaškim orkestrom prihaja mlada skupina, ki spada v sam vrh hrvaške tradicijske kulture. Iz Paragvaja, dežele v Južni Ameriki, kjer je ob španščini še danes uraden tudi avtohtoni jezik Guarani, iz mesta San Antonio prihaja skupina profesionalnih plesalcev. Z drugega konca sveta, iz Singapurja, najbolj čistega mesta na svetu, prihaja skupina profesionalcev, ki so ena ključnih kulturnih sil na plesni sceni Jugovzhodne Azije. Po dolgih letih premora pa k nam spet prihaja skupina iz Združenih držav Amerike, ki leži v osrednjem delu Severne Amerike. Študentje univerze Mars Hill iz Severne Karoline so pravi mojstri ljudskega plesa »clogging«, značilnega za ZDA. Iz mesta Baia Mare v okrožju Maramureş v Romuniji, deželi najbolj razvpitega vampirja, sicer izmišljenega grofa Drakule, pa prihaja vrhunska skupina profesionalcev, ki že desetletja kraljujejo na svetovni folklorni sceni. Že tradicionalno bodo Slovenijo predstavljali naši Kudovci, mariborska Akademska folklorna skupina Študent.
Maribor bo poln folklore, pisanih barv in veselih obrazov. Srečevali se bomo v osrčju mesta, na Lentu, ob otvoritvi in zaključku na Glavnem odru festivala na Trgu Leona Štuklja, v Mestnem parku in še kje.
Prisrčno vabljeni!

1. FINSKA
Folklorni plesni ansambel Motora, Joensuu
Dežela polarnih noči, kjer sonce sije tudi ponoči in kjer je podnevi temno. Dežela savn, več jih je kot avtomobilov, Aurore borealis, srečnih ljudi in starodavnih pravljic. Neukročena laponska divjina. Joulupukki, po naše Božiček, biva v Rovaniemiju. In tradicionalna velikonočna sladica mämmi.
Finska je obmorska nordijska država, ki leži najseverneje izmed vseh držav na svetu. Ima približno 168.000 jezer in 179.000 otokov, z največjim arhipelagom na svetu, ki obsega 50.000 otokov. Kar četrtina ozemlja leži znotraj arktičnega kroga, zato polnočno sonce lahko vztraja nekaj dni. Skrajni sever Finske je poleti obsijan od sonca 73 dni, pozimi pa kar 51 dni kraljuje tema. Finci pa so še posebej znani po ljubezni do savnanja. Imajo več savn kot avtomobilov in ta njihova tradicija naj bi segala že 7000 let v preteklost. Finska je izjemno privlačna tudi za turiste z vsega sveta zaradi severnega sija (Aurora borealis), kjer lahko to čudo narave nad arktičnim krogom opazujejo vse od septembra do začetka aprila. Svetovno znana atrakcija pa je tudi Božičkova vas na Laponskem, kjer ima Božiček v mestu Rovaniemi, znanem kot arktična prestolnica, celo svojo lastno pisarno.
Skupina Motora prihaja prav z drugega konca Finske, iz Severne Karelije. Ustanovljena je bila leta 1968 in je specializirana za izvajanje veselih ter živahnih karelskih plesov, v svojem repertoarju pa ima tudi ostale finske ljudske plese, kot so kadrilja, polka in valček. Obožujejo pripovedovanje in oživljanje starih ljudskih pravljic. Motora je eden najpomembnejših folklornih ansamblov na Finskem, z več kot 50 leti izkušenj. Ponosni so na to, da predstavljajo finski ljudski ples na najboljši možen način.
Skupina je v preteklih letih večkrat dosegla najvišja mesta na državnih plesnih tekmovanjih in leta 2024 prejela naziv »Folklorna skupina leta«, kar je najvišje priznanje na Finskem.
2. PARAGVAJ
Folklorna skupina Paragvaj Rekove, San Antonio
Dežela prijaznih, srečnih ljudi. Sopa paraguaya in preste chipas. Slapovi Monday Ytororõ in jez Itaipu, največja hidroelektrarna na svetu. Slavni namizni prti Ao po’i. Paragvajska mornarica brez obale, prestolnica Asunción, eno najstarejših mest v Južni Ameriki in jezuitski misijoni Guaranov.
Ta celinska država v Južni Ameriki leži ob bregovih reke Paragvaj ter meji na Bolivijo, Brazilijo in Argentino. Kljub temu, da je ena od zgolj dveh celinskih držav Južne Amerike, ima na rekah Paragvaj in Parana plaže, pristanišča ter izhod na Atlantski ocean. Življenje prebivalcev je trdo. Oblikovala ga je kruta zgodovina, vse od prihoda španskih konkvistadorjev v 16. stoletju. Po izgonu jezuitov s španskih ozemelj je Paragvaj postal obrobna kolonija, ki mu je vladala vrsta avtoritativnih vlad, vojaških diktatur, uničevale pa so ga tudi katastrofalne vojne v 19. in celo 20. stoletju. Kljub temu pa je Paragvaj dežela izjemno prijaznih ljudi, ki kljub težkim pogojem za življenje veljajo za srečne. Večina prebivalstva je mesticev, kultura Guarani pa je izjemno vplivna.
Skupina Paragvaj Rekove združuje profesionalne plesne navdušence, z glavnim ciljem širjenja paragvajske kulture po svetu. Vsi člani se osredotočajo na vsako podrobnost in spoštujejo svoje nacionalne barve. Udeležujejo se najvidnejših svetovnih festivalov in s ponosom predstavljajo najboljše iz paragvajske folklore. Čeprav niso deležni finančne podpore vlade, so si kljub temu zadali nalogo in prevzeli odgovornost za promocijo paragvajske ljudske tradicije po vsem svetu. Na odrih ponujajo edinstveno predstavo s profesionalnimi umetniki, s tradicionalnimi in ljudskimi plesi, kot so med drugim Galo pera, izbor paragvajskih polk za ples s steklenicami in poseben ples s podeželja, al Arriero. Njihovi kostumi so barviti, posebni, a popolnoma v skladu s podobo prednikov.
3. ROMUNIJA
Državni folklorni ansambel Transilvania, Baia Mare
Dežela kontrastov, gostoljubnih ljudi in grofa Drakule. Transfagarasan, najlepša in najbolj razburljiva cesta na svetu. Urejena, sodobna mesta. Bukarešta kot »Pariz vzhoda« in skromno, revno podeželje. Konjske vprege in gradovi, polni umetnin. Francesco Illy in Nadia Comaneci.
Z združitvijo podonavskih kneževin Moldavije in Vlaške je leta 1859 nastala država, šele leta 1866 uradno imenovana Romunija. Je največja država jugovzhodnega dela Evrope. Razgibana pokrajina je razporejena med Karpate, moldavsko in transilvansko planoto ter Panonsko nižino in Vlaško višavje. Kulturna dediščina Romunije je odlično ohranjena. Romunski jezik je star 1700 let. V Jami kosti so odkrili najzgodnejši fosil Homo sapiensa, ocena njegove starosti je 37.800 do 42.000 let.
Ljudje so predvsem na podeželju izjemno prijazni, gostoljubni in odprti, čeprav dajejo vtis mrkih ljudi, kar pa naj bi bila posledica dolgoletnega vladajočega režima in tiranstva enega najbolj krutih evropskih voditeljev Nicolaja Ceausesca. Prijel se ga je vzdevek Drakula 20. stoletja. In ravno grof Drakula je velik magnet za turistično srenjo; v Transilvanijo, polno srednjeveških naselij, gotskih gradov in strmih gora se zgrinja na tisoče turistov. Izmišljen lik grofa Drakule, ki ga je ustvaril irski pisatelj Bram Stoker, je najbolj razvpit vampir, saj so mu filmske upodobitve prinesle svetovno slavo.
Državni folklorni ansambel Transilvanija s sedežem v kraju Baia Mare v okrožju Maramureş je bil ustanovljen leta 1959 kot institucija s statusom pravne osebe in samostojnim programom dejavnosti. Bogato folklorno ljudsko izročilo romunskega naroda ohranja iz roda v rod v nespremenjeni obliki. Transilvanski ansambel opravlja svoje poslanstvo z visoko pristnostjo in predanostjo, gostovali pa so že na petih celinah sveta. Posebna dragocenost so njihove noše, ki so biseri ročne ljudske umetnosti s podrobnim odtisom domačega ljudskega stila, ki se popolnoma sklada z njihovim repertoarjem.
Povezava do originalnega članka

Balet Zorba
2025-06-27 19:30 | grk-zorba-visit-maribor-pohorje-slovenia-slovenija
Balet Zorba se vrača na oder SNG Maribor!
Balet Zorba, navdihnjen z romanom Življenje in nravi Aleksisa Zorbe Nikosa Kazantzakisa, se vrača na oder SNG Maribor v sveži preobleki in z novo plesno energijo. Ta klasični pripovedni balet navdušuje s svojo čustveno globino in izrazito življenjsko filozofijo, ki nas z otoških obzorij Krete popelje v srce iskanja smisla, svobode in ljubezni.
Balet je zaznamovan z živahnim grškim glasbenim izrazom skladatelja Mikisa Theodorakisa, čigar ritmi in melodije – vključno z znamenitim sirtakijem – so postali simbol veselja, kljubovanja in življenjske strasti. Prav njegova glasba daje uprizoritvi poseben temperament in emocionalno moč, zaradi česar je Zorba še vedno priljubljen med občinstvom po vsem svetu.
Po dvajsetih letih od prve izvedbe v Mariboru se to izjemno delo vrača na oder v prenovljeni koreografiji legendarnega Lorce Massina. Nova postavitev prinaša sodoben plesni izraz, a hkrati ohranja bistvo zgodbe – močne življenjske lekcije, prežete z mediteranskim duhom in nepozabno grško energijo.
Vabljeni, da znova ali prvič doživite baletno priredbo ene najbolj ikoničnih literarnih zgodb 20. stoletja – balet, ki praznuje življenje v vsej njegovi surovosti in lepoti.

Povezava do originalnega članka

Zabobnaj zgodbo o drevesu
2025-06-28 10:30 - 11:30 | Maribor center / Mestni park
Dva prijatelja v duplini najstarejšega drevesa v Sloveniji, macesna v dolini Male Pišnice, najdeta veliko leseno knjigo, ki je vodnik dotičnega macesna do njegovih drevesnih prijateljev po svetu. Knjiga najditelju nalaga, da zbere svoje pleme in se poda na pot. »Pleme« so mladi obiskovalci, ki dobijo vsak svoj boben. S pomočjo bobnanja potujejo skozi predstavo, spoznavajo zgodbe dreves, ob tem pa na sproščen in zabaven način spoznajo osnovne glasbene elemente, kot so puls, ritem, dinamika itd.
Predstava Zabobnaj zgodbo o drevesu želi uveljavljati pozitivne spremembe na področju ekologije, predvsem o pomembnosti dreves in lesa v našem življenju. Z vami bosta potovala Franci Krevh in Miloš Simić.

Povezava do originalnega članka

37. Folkart: zaključek
2025-06-28 21:00 - 23:00 | Maribor center / Trg Leona Štuklja
Folkart je v skoraj štirih desetletjih gostil folklorne skupine iz več kot 80 različnih držav sveta, ki so nas navduševale in nam odprle široka, zanimiva in drugačna obzorja. Letos bodo glasniki svetovne kulture prišli v Maribor že 37. zapored. Na letošnji Folkart prihajajo skupine iz Evrope, Azije, Južne in osrednjega dela Severne Amerike. S severa Evrope, iz dežele ob Baltskem morju, ki je znana po tem, da imajo več savn kot avtomobilov, iz mesta Joensuu na Finskem prihaja skupina, ki goji karelijske plese, polne čustev, ritma in veselja. Iz sosednje Hrvaške, iz bližnjega Varaždina, s svojim izvrstnim tamburaškim orkestrom prihaja mlada skupina, ki spada v sam vrh hrvaške tradicijske kulture. Iz Paragvaja, dežele v Južni Ameriki, kjer je ob španščini še danes uraden tudi avtohtoni jezik Guarani, iz mesta San Antonio prihaja skupina profesionalnih plesalcev. Z drugega konca sveta, iz Singapurja, najbolj čistega mesta na svetu, prihaja skupina profesionalcev, ki so ena ključnih kulturnih sil na plesni sceni Jugovzhodne Azije. Po dolgih letih premora pa k nam spet prihaja skupina iz Združenih držav Amerike, ki leži v osrednjem delu Severne Amerike. Študentje univerze Mars Hill iz Severne Karoline so pravi mojstri ljudskega plesa »clogging«, značilnega za ZDA. Iz mesta Baia Mare v okrožju Maramureş v Romuniji, deželi najbolj razvpitega vampirja, sicer izmišljenega grofa Drakule, pa prihaja vrhunska skupina profesionalcev, ki že desetletja kraljujejo na svetovni folklorni sceni. Že tradicionalno bodo Slovenijo predstavljali naši Kudovci, mariborska Akademska folklorna skupina Študent.
37. MEDNARODNI CIOFF® FOLKLORNI FESTIVAL FOLKART
24.–28. 6. 2025
Folkart, naše okno v svet
Folkart bo ponovno ogrnil naš Maribor v barve svetovne nesnovne kulturne dediščine in nam prikazal tradicijo, ki ohranja predajanje načina dela, obnašanja, običajev, verovanja in vrednot, ki so temelji življenja vsake naslednje generacije. Folklora je veliko več kot le zgolj ohranjanje tradicije. Je pripadnost in spoštovanje. In kultura je osnova obstoja slehernega naroda na svetu.
Zato je mariborski Folkart pravi praznik svetovne tradicijske kulture, je naše OKNO V SVET.
Nenehno ponavljamo, da je Folkart eden izmed najbolj cenjenih festivalov v folklornem svetu, da je bil kot prvi izmed vseh tovrstnih festivalov na svetu počaščen s pokroviteljstvom UNESCA, da že od samega začetka deluje pod okriljem svetovne organizacije CIOFF®, da … Veliko premalo in ne dovolj pogosto pa izpostavljamo, kolikšno število narodov in držav z vsega sveta smo že gostili v Mariboru, kar je ena največjih odlik in značilnosti našega festivala.
V vseh teh letih je na naše domače dvorišče svoje edinstvene zgodbe prinesel praktično ves svet, če izvzamemo Aborigine, Indijance in Tuarege, pa mogoče še Inuite, recimo. So nas pa zato obiskali novozelandski Maori, in to kar trikrat, pa Polinezijci z otoka Rapa-Nui in Havajev, Fidžijci in Guamci, z druge strani sveta so k nam prišli Indo-Mauričani ter Kreoli, Svazijci, Hutujci, Kikuji in Masaji, Burjati, Kabardinci, Uzbeki in Kirgizi iz Tuve, Baškiri in Tatari, kitajski Mongoli in Hani, Kalmiki, bojevniki Osetije in Alanije, Kazahi, turški derviši, Kozaki, Singalci, Filipinci, večina narodov iz držav Latinske Amerike, Srednje Amerike in Karibov ter vsa Evropa, tako s severa, z juga, vzhoda in zahoda.
Folkart je v skoraj štirih desetletjih gostil folklorne skupine iz več kot 80 različnih držav sveta, ki so nas navduševale in nam odprle široka, zanimiva in drugačna obzorja. Letos bodo glasniki svetovne kulture prišli v Maribor že 37. zapored. Na letošnji Folkart prihajajo skupine iz Evrope, Azije, Južne in osrednjega dela Severne Amerike.
S severa Evrope, iz dežele ob Baltskem morju, ki je znana po tem, da imajo več savn kot avtomobilov, iz mesta Joensuu na Finskem prihaja skupina, ki goji karelijske plese, polne čustev, ritma in veselja. Iz sosednje Hrvaške, iz bližnjega Varaždina, s svojim izvrstnim tamburaškim orkestrom prihaja mlada skupina, ki spada v sam vrh hrvaške tradicijske kulture. Iz Paragvaja, dežele v Južni Ameriki, kjer je ob španščini še danes uraden tudi avtohtoni jezik Guarani, iz mesta San Antonio prihaja skupina profesionalnih plesalcev. Z drugega konca sveta, iz Singapurja, najbolj čistega mesta na svetu, prihaja skupina profesionalcev, ki so ena ključnih kulturnih sil na plesni sceni Jugovzhodne Azije. Po dolgih letih premora pa k nam spet prihaja skupina iz Združenih držav Amerike, ki leži v osrednjem delu Severne Amerike. Študentje univerze Mars Hill iz Severne Karoline so pravi mojstri ljudskega plesa »clogging«, značilnega za ZDA. Iz mesta Baia Mare v okrožju Maramureş v Romuniji, deželi najbolj razvpitega vampirja, sicer izmišljenega grofa Drakule, pa prihaja vrhunska skupina profesionalcev, ki že desetletja kraljujejo na svetovni folklorni sceni. Že tradicionalno bodo Slovenijo predstavljali naši Kudovci, mariborska Akademska folklorna skupina Študent.
Maribor bo poln folklore, pisanih barv in veselih obrazov. Srečevali se bomo v osrčju mesta, na Lentu, ob otvoritvi in zaključku na Glavnem odru festivala na Trgu Leona Štuklja, v Mestnem parku in še kje.
Prisrčno vabljeni!

DRŽAVE, UDELEŽENKE FOLKARTA 2025
1. FINSKA
Folklorni plesni ansambel Motora, Joensuu
Dežela polarnih noči, kjer sonce sije tudi ponoči in kjer je podnevi temno. Dežela savn, več jih je kot avtomobilov, Aurore borealis, srečnih ljudi in starodavnih pravljic. Neukročena laponska divjina. Joulupukki, po naše Božiček, biva v Rovaniemiju. In tradicionalna velikonočna sladica mämmi.
Finska je obmorska nordijska država, ki leži najseverneje izmed vseh držav na svetu. Ima približno 168.000 jezer in 179.000 otokov, z največjim arhipelagom na svetu, ki obsega 50.000 otokov. Kar četrtina ozemlja leži znotraj arktičnega kroga, zato polnočno sonce lahko vztraja nekaj dni. Skrajni sever Finske je poleti obsijan od sonca 73 dni, pozimi pa kar 51 dni kraljuje tema. Finci pa so še posebej znani po ljubezni do savnanja. Imajo več savn kot avtomobilov in ta njihova tradicija naj bi segala že 7000 let v preteklost. Finska je izjemno privlačna tudi za turiste z vsega sveta zaradi severnega sija (Aurora borealis), kjer lahko to čudo narave nad arktičnim krogom opazujejo vse od septembra do začetka aprila. Svetovno znana atrakcija pa je tudi Božičkova vas na Laponskem, kjer ima Božiček v mestu Rovaniemi, znanem kot arktična prestolnica, celo svojo lastno pisarno.
Skupina Motora prihaja prav z drugega konca Finske, iz Severne Karelije. Ustanovljena je bila leta 1968 in je specializirana za izvajanje veselih ter živahnih karelskih plesov, v svojem repertoarju pa ima tudi ostale finske ljudske plese, kot so kadrilja, polka in valček. Obožujejo pripovedovanje in oživljanje starih ljudskih pravljic. Motora je eden najpomembnejših folklornih ansamblov na Finskem, z več kot 50 leti izkušenj. Ponosni so na to, da predstavljajo finski ljudski ples na najboljši možen način.
Skupina je v preteklih letih večkrat dosegla najvišja mesta na državnih plesnih tekmovanjih in leta 2024 prejela naziv »Folklorna skupina leta«, kar je najvišje priznanje na Finskem.
2. HRVAŠKA
Varaždinski folklorni ansambel VFA, Varaždin
Morje, sonce in zgodovinska mesta. Dubrovnik, biser Jadrana, Split in Oliver Dragojević. Nikola Tesla, Slavoljub Penkala in Ivan Vučetić. Avtohtona pasma Dalmatinec, zvezda Disneyeve risanke. Paški sir in hvarska čipka iz niti agave. Plemeniti vitezi Sinjske alke in oslovske dirke v vasici Tribunj.
Naša sosednja država Hrvaška je naseljena že od paleolitika (krapinski pračlovek). Ima skoraj 1800 km dolgo obalo, ob njej leži okoli 1.200 otokov in je ena najbolj priljubljenih počitniških morskih destinacij ne le za Slovence, ampak tudi za Evropejce. Seveda je splošno znano, kdo je bil Nikola Tesla, manj znano pa je, da je Hrvaška dežela velikih dosežkov, ki so spremenili svet – od Nobelovih nagrajencev za kemijo do letečega človeka, daktiloskopije in penkala, do futuristične vizije inovatorja Mateja Rimca. Mesto Gospić je svetovna znamenitost, to pa zato, ker je po površini, ki mu pripada, celo večji od Berlina ali Pariza. Kar pa vsi najbolje poznamo so prelepa in romantična hrvaška obmorska mesta ter mesteca, ki nam srce in dušo polnijo z nostalgijo in mislimi na dobre, stare čase.
Varaždinski folklorni ansambel je eden najuspešnejših in nagrajenih amaterskih folklornih ansamblov na Hrvaškem. Ustanovljen je bil točno na dan mesta Varaždin v decembru 1998, s primarno nalogo glasbenega in gledališkega uprizarjanja hrvaških ljudskih plesov, pesmi ter običajev. Ansambel šteje 50 aktivnih članov. Spremlja ga izjemen tamburaški orkester. Od svoje ustanovitve dalje je ansambel neprekinjeno prisoten na mednarodnem kulturnem in folklornem prizorišču. Do danes je ta skupina sodelovala na več kot 100 različnih festivalih in dogodkih v 22 evropskih državah. Repertoar ansambla obsega preko 20 folklornih koreografij s priredbami pesmi, plesov in običajev z vse Hrvaške, posebno pozornost pa posvečajo tradicionalni kulturi severozahodne Hrvaške in kajkavskemu narečju.
3. PARAGVAJ
Folklorna skupina Paragvaj Rekove, San Antonio
Dežela prijaznih, srečnih ljudi. Sopa paraguaya in preste chipas. Slapovi Monday Ytororõ in jez Itaipu, največja hidroelektrarna na svetu. Slavni namizni prti Ao po’i. Paragvajska mornarica brez obale, prestolnica Asunción, eno najstarejših mest v Južni Ameriki in jezuitski misijoni Guaranov.
Ta celinska država v Južni Ameriki leži ob bregovih reke Paragvaj ter meji na Bolivijo, Brazilijo in Argentino. Kljub temu, da je ena od zgolj dveh celinskih držav Južne Amerike, ima na rekah Paragvaj in Parana plaže, pristanišča ter izhod na Atlantski ocean. Življenje prebivalcev je trdo. Oblikovala ga je kruta zgodovina, vse od prihoda španskih konkvistadorjev v 16. stoletju. Po izgonu jezuitov s španskih ozemelj je Paragvaj postal obrobna kolonija, ki mu je vladala vrsta avtoritativnih vlad, vojaških diktatur, uničevale pa so ga tudi katastrofalne vojne v 19. in celo 20. stoletju. Kljub temu pa je Paragvaj dežela izjemno prijaznih ljudi, ki kljub težkim pogojem za življenje veljajo za srečne. Večina prebivalstva je mesticev, kultura Guarani pa je izjemno vplivna.
Skupina Paragvaj Rekove združuje profesionalne plesne navdušence, z glavnim ciljem širjenja paragvajske kulture po svetu. Vsi člani se osredotočajo na vsako podrobnost in spoštujejo svoje nacionalne barve. Udeležujejo se najvidnejših svetovnih festivalov in s ponosom predstavljajo najboljše iz paragvajske folklore. Čeprav niso deležni finančne podpore vlade, so si kljub temu zadali nalogo in prevzeli odgovornost za promocijo paragvajske ljudske tradicije po vsem svetu. Na odrih ponujajo edinstveno predstavo s profesionalnimi umetniki, s tradicionalnimi in ljudskimi plesi, kot so med drugim Galo pera, izbor paragvajskih polk za ples s steklenicami in poseben ples s podeželja, al Arriero. Njihovi kostumi so barviti, posebni, a popolnoma v skladu s podobo prednikov.
4. ROMUNIJA
Državni folklorni ansambel Transilvania, Baia Mare
Dežela kontrastov, gostoljubnih ljudi in grofa Drakule. Transfagarasan, najlepša in najbolj razburljiva cesta na svetu. Urejena, sodobna mesta. Bukarešta kot »Pariz vzhoda« in skromno, revno podeželje. Konjske vprege in gradovi, polni umetnin. Francesco Illy in Nadia Comaneci.
Z združitvijo podonavskih kneževin Moldavije in Vlaške je leta 1859 nastala država, šele leta 1866 uradno imenovana Romunija. Je največja država jugovzhodnega dela Evrope. Razgibana pokrajina je razporejena med Karpate, moldavsko in transilvansko planoto ter Panonsko nižino in Vlaško višavje. Kulturna dediščina Romunije je odlično ohranjena. Romunski jezik je star 1700 let. V Jami kosti so odkrili najzgodnejši fosil Homo sapiensa, ocena njegove starosti je 37.800 do 42.000 let.
Ljudje so predvsem na podeželju izjemno prijazni, gostoljubni in odprti, čeprav dajejo vtis mrkih ljudi, kar pa naj bi bila posledica dolgoletnega vladajočega režima in tiranstva enega najbolj krutih evropskih voditeljev Nicolaja Ceausesca. Prijel se ga je vzdevek Drakula 20. stoletja. In ravno grof Drakula je velik magnet za turistično srenjo; v Transilvanijo, polno srednjeveških naselij, gotskih gradov in strmih gora se zgrinja na tisoče turistov. Izmišljen lik grofa Drakule, ki ga je ustvaril irski pisatelj Bram Stoker, je najbolj razvpit vampir, saj so mu filmske upodobitve prinesle svetovno slavo.
Državni folklorni ansambel Transilvanija s sedežem v kraju Baia Mare v okrožju Maramureş je bil ustanovljen leta 1959 kot institucija s statusom pravne osebe in samostojnim programom dejavnosti. Bogato folklorno ljudsko izročilo romunskega naroda ohranja iz roda v rod v nespremenjeni obliki. Transilvanski ansambel opravlja svoje poslanstvo z visoko pristnostjo in predanostjo, gostovali pa so že na petih celinah sveta. Posebna dragocenost so njihove noše, ki so biseri ročne ljudske umetnosti s podrobnim odtisom domačega ljudskega stila, ki se popolnoma sklada z njihovim repertoarjem.
5. SINGAPUR
Umetniška skupina Sri Warisan Performing Arts, Singapur
Svetovna metropola. Levje mesto, kjer nikoli ni bilo levov. Tradicionalni obredi ter vrhunska tehnologija. Changi, najbolj luksuzno letališče na svetu. Santosa Island in čudoviti botanični vrtovi. Drugo največje pristanišče na svetu, ki povezuje Indijski ocean z Južnokitajskim morjem.
Singapur je hkrati otok, mesto in država, ena najmanjših na svetu. Leži v jugovzhodni Aziji, ob južnem robu Malajskega polotoka. Nekoč je bil britanska kolonija, nato se je pridružil Malezijski federaciji, leta 1965 pa se je osamosvojil in zdaj je ena najbolj čistih, urejenih in varnih držav na svetu; prijel se ga je celo naziv »azijski biser«. Zakonodaja je izjemno stroga, v mestu na tleh ne najdemo enega samega papirčka, saj so kazni astronomske že ob prvem opozorilu. Singapur je takoj za Šanghajem največje pristanišče na svetu; povezano je s 600 pristanišči v več kot 120 državah sveta, kar je pomembno za njegovo konstantno gospodarsko rast. Edinstveno je tudi spajanje tehnologije in narave; več kot polovica mesta je prekritega z drevesi, parki in čudovitimi vrtovi, nenehno pa uvajajo inovacije, ki združujejo tradicijo z najmodernejšo tehnologijo. Bogata kulturna dediščina se odraža na vsakem koraku, saj je mesto polno osupljive svetovne kulturne dediščine.
Akademija za uprizoritvene umetnosti Sri Warisan je bila ustanovljena leta 1997 in je ena osrednjih sil na singapursko-malajski plesni sceni. Mešanje bogatih tradicionalnih oblik s sodobnimi tehnikami je njihova značilnost. Člani akademije so usposobljeni za predstavitev tradicionalne umetnosti, kot so ples, glasba, gledališče in multimediji. Zavzemajo se za razvoj odličnosti v uprizoritvenih umetnostih, ki obsega delo z otroki, mladino in odraslimi. Člani skupine Sri Warisan so inštruktorji te akademije in bogato izročilo svoje tradicije predstavljajo po vsem svetu.
6. ZDRUŽENE DRŽAVE AMERIKE
The Bailey Mountain Cloggers, Mars Hill, North Carolina
Zagrizeni patrioti. McDonald’s, Nasa in Hollywood. Živahna milijonska mesta, kot so Big Apple, Big Easy in Sin City. Miss Liberty in štirje predsedniki, vklesani v goro Rushmore. Umirjene lepote Severne Karoline, z najvišjimi gorami na vzhodu države in s 300 miljami čudovite obale.
Je ena največjih držav na svetu, ki jo sestavlja 50 zveznih držav, razteza pa se med Atlantikom in Tihim oceanom. S sosednjo Kanado si deli najdaljšo mejo med dvema državama na svetu. Njena zgodovina sega 15.000 let v preteklost, ko so ljudstva iz Azije prečkala Beringov preliv. Do prihoda priseljencev so bili edini prebivalci, dokler ni v 15. stoletju Krištof Kolumb na svoji poti v Indijo naletel na neznano celino. Nedolgo za njim pa je Amerigo Vespucci potrdil, da so odkrili novo celino in ime »Amerika«, ki je nastalo v zgodnjem 16. stoletju, je bilo posvečeno ravno njemu. To odkritje je bilo prelomnica katastrofalnih razsežnosti za ameriške staroselce, po drugi strani pa se je začelo obdobje mogočne nadvlade, razvoja in napredka. Združene države so tako dežela priseljencev, ki so ustoličili novo kulturo. Dandanes je Amerika velesila, katere moč vpliva na ves svet.
Skupina The Bailey Mountain Cloggers prihaja iz Severne Karoline. Ustanovljena je bila leta 1974 na univerzi Mars Hill in že 31-krat so bili državni prvaki ameriškega ljudskega plesa »clogging«, ki je oblika stepa. Ti tradicionalni plesi so se mešali z obliko plesa Cherokee Indijancev, v stilu tapkanja z nogami v ritmu glasbe. Bailey Mountain Cloggers izvajajo široko paleto teh plesov, od tradicionalnih do najsodobnejših različic. Plesi so živahno zlitje kultur Irske, Škotske, Cherokee Indijancev in Afrike.
Člani te študentske skupine so pravi ambasadorji dobre volje in ljudske plesne tradicije južnih gora.
Nastopali so že po vseh Združenih državah in se udeležili festivalov v več kot 20 državah sveta.
Živahni, srčni, odlični plesalci in bendžo, kitara, violina … folklorna zabava je zagotovljena!
7. SLOVENIJA
»Akademska folklorna skupina Študent«, Maribor
Najstarejša vinska trta na svetu. Alpe, morje, podzemne jame. Človeška ribica in kranjska sivka, avtohtona slovenska čebela. Kraški ovčar, medved in ris. Kurenti, Martin Krpan in Zeleni Jurij. Dončić, Pogačar in družina Prevc. Potica in harmonika, Prešernova poezija in Zdravljica.
Tam, kjer se srečajo Panonska nižina, Dinarsko kraški svet, Alpe in Sredozemlje, na jugu Srednje Evrope, na sončni strani Alp leži naša deželica Slovenija. Je izjemno zanimiva, čeprav je majhna. Gozdovi prekrivajo kar 60 % njene površine, pohvali pa se lahko tudi z bogatim podzemnim svetom, ki obsega več kot 12.000 jam. Je ena vodilnih evropskih držav v čebelarstvu. Izjemna biotska raznovrstnost umešča Slovenijo med naravno najbogatejša območja Evrope in sveta, saj premore preko 20.000 različnih vrst rastlin in živali. V Sloveniji so odkrili tudi 60.000 let staro piščal iz kosti medveda, najstarejše glasbilo na svetu. Slovenija velja za zeleno, lepo in čisto deželo prijaznih ljudi. Bogata in posebna slovenska kulinarika razvaja obiskovalce z vsega sveta. Je domovina izjemnih športnikov, ki na najboljši možen način predstavljajo svojo državo po svetu.
Akademska folklorna skupina Študent iz Maribora, naši »Kudovci«, redno zastopajo našo zeleno deželo na Folkartu. So ena vodilnih tovrstnih skupin v Sloveniji, predstavljajo pa tradicijske plese in običaje vseh slovenskih pokrajin. Za svoje predano in odlično delo je skupina prejela najvišja in najbolj pomembna državna priznanja, med njimi Zlato plaketo ZKO Maribor ter prestižno Zlato Maroltovo plaketo, ki je v Sloveniji sploh najvišje možno priznanje za folklorno dejavnost.
Na Folkartu pa niso le nastopajoči – brez njihove pomoči Folkarta ne bi bilo. So eden ključnih dejavnikov pri izvedbi festivala, ljubezen in pripadnost se prenašata iz generacije v generacijo.
Zato imajo to čast, da vsako leto začnejo in tudi zaključijo festival Folkart.

Vstopnice: 5 € sedišče (do 19. 6.) / 10 € sedišče (od 20. 6.);
za študente in dijake: 5 € popusta na posamezno vstopnico.
Popusti se ne seštevajo.
Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.
Povezava do originalnega članka

Pravljičarski in pripovedovalni nastopi v Malem Betnavskem gozdu
2025-08-14 17:00 - 2025-08-28 19:00 | Doživljajsko igrišče
POČITNICE V DOŽIVLJAJSKEM IGRIŠČU Z MKC ČRKO
Poletna serija pravljičarskih in pripovedovalnih nastopov v Malem betnavskem gozdu

Mladinski kulturni center Maribor v sodelovanju z zavodom Igrišče Maribor v okviru Doživljajskega igrišča in literarnega programa MKC Črka med 3. julijem in 28. avgustom 2025 pripravlja poletno serijo pravljičarskih in pripovedovalnih nastopov Simone Kopinše in Alenke Spacal v Malem betnavskem gozdu na naslovu Ljubljanska 100-102 v Mariboru ter program ustvarjalnic z mladimi prostovoljkami MKC Maribor.
Doživljajsko igrišče bo tako ob izbranih četrtkih postalo še malo bolj pravljično in ustvarjalno, kajti preden se bo zmračilo, se bodo mladim na igrišču pridružile uveljavljene in priljubljene avtorice – pesnica, pravljičarka in pisateljica Simona Kopinšek ter pisateljica, ilustratorka in pravljičarka Alenka Spacal.
Ob izbranih četrtkovih terminih tekom poletja (3. in 17. julij, ter 14., 21. in 28. avgust 2025) bodo mlade prostovoljke literanega programa MKC Črka Mladinskega kulturnega centra Maribor izvajale tudi serijo ustvarjalnic za mlade obiskovalke in obiskovalce Dožija, vsakič med 17. in 18. uro.
PROGRAM NASTOPOV IN USTVARJALNIC V AVGUSTU
Četrtek, 14. avgust 2025

17.00 – Ustvarjalnica za mlade obiskovalke in obiskovalce Dožija z mladimi prostovoljkami MKC Maribor – literarni program MKC Črka.
18.00 – SIMONA KOPINŠEK: JE KDO VIDEL ČAS? – nastop in ustvarjalnica
Na stenah so ure. In ure so na nočnih omaricah in tudi na zapestjih ljudi, ki se jim pogosto mudi. Poznamo različne ure, tudi sončne in peščene, a časa ni videl še nihče. Ali pač? Pravljici Simone Kopinšek o urah in neulovljivem času sledi ustvarjalnica ur.

~ ~ ~
Četrtek 21. avgust 2025

17.00 – Ustvarjalnica za mlade obiskovalke in obiskovalce Dožija z mladimi prostovoljkami MKC Maribor – literarni program MKC Črka.

~ ~ ~
Četrtek, 28. avgust 2025

17.00 – Ustvarjalnica za mlade obiskovalke in obiskovalce Dožija z mladimi prostovoljkami MKC Maribor – literarni program MKC Črka.
18.00 – SIMONA KOPINŠEK: PISMO – pravljičarski nastop in ustvarjalnica
Nekomu je veter odpihnil pismo. Napisano z nalivnim peresom je v lični kuverti pristalo na Tonijevem balkonu. Kdo ga je napisal in kdaj? Toni se odloči, da je čas za detektivsko počitniško zgodbo, ki jo bo kot pravljico pripovedovala Simona Kopinšek. Pravljični predstavi sledi ustvarjalnica pisem.

Vabljene in vabljeni!
~ ~ ~
Dodatne informacije: petra.kolmancic@mkc.si; nina@igrisce.org; Nina Kraševec: 040 223 024
V primeru slabega vremena bodo nadomestni termini objavljeni na Facebook strani zavoda Igrišče Maribor, ki upravlja z Doživljajskim igriščem.

Program MKC Črka izvajamo s finančno podporo Mestne občine Maribor ter Urada RS za mladino. Program spada v sklop literarnih prireditev, ki jih sofinancira Javna agencija RS za knjigo. Projekte in program Doživljajsko igrišče zavoda Igrišče Maribor omogočajo tudi okoliški donatorji.

Povezava do originalnega članka

Festival Letni oder Ruše
2025-08-15 00:00 - 2025-08-31 00:00 | Okolica / Glavni oder – Letno gledališče Pod goroj
Festival Letni oder Ruše, že 26. po vrsti, bo potekal med 15. in 24. avgustom 2023

Skrit v zelenem zavetju pohorskih gozdov, Letni oder Ruše že 25 let navdušuje obiskovalce s svojo naravno lepoto, kulturnim bogastvom in nepozabnimi doživetji.
Tudi tokrat bodo z nami vrhunski glasbeniki in igralci, ki bodo pričarali enkratno doživetje v osrčju narave, na gledališču Pod goroj v Rušah.

PROGRAM festivala letni oder ruše 2025

Povezava do originalnega članka

36. Poletni lutkovni pristan
2025-08-16 00:00 - 2025-08-31 00:00 | Maribor center / Lutkovno gledališče Maribor, Vojašniški trg 2A, 2000 Maribor
Poletni lutkovni pristan je mednarodni lutkovni festival, ki poleg predstav za otroke in odrasle ponuja delavnice, razstave, koncerte in druge dogodke.
Poletni lutkovni pristan, mednarodni lutkovni festival z najdaljšo tradicijo že šestintridesetič vabi otroke, družine in vse ljubitelje umetnosti. Tudi letos bo festival ponudil raznolik in kakovosten program predstav iz Slovenije in Evrope in sveta, s predstavami na prostem, v gledališču, parku, pred galerijo UGM, pod hrastom in kopališču Mariborski otok.
V treh festivalnih tednih se bodo zvrstile lutkovne predstave za vse starosti – od najmlajših do mladih po srcu.
Srečali bomo Katalence z legendarnim koncertom, Vidka z novo srajčico, poskušali bomo objeti ježa in majhnega Pipa iz Kanade, novo Pepelko s Češke, mlade lutkovne upe iz Koruznega zrna, se zazrli v Mikrosvetove in znova zaploskali legendarni Žogici Marogici – ob njeni 600. uprizoritvi!
Spremljevalni program vključuje ustvarjalne delavnice, zvočne sprehode, razstave in koncert.

Povezava do originalnega članka

Cirkus BarBar
2025-08-17 16:00 | Maribor center / Lutkovno gledališče Maribor, Vojašniški trg, pred LGM
3+
Gledališče Waxwing, Češka
Cirkus BarBar je interaktivna lutkovna postavitev, ki vključuje skupino opic na monociklih, izposojo slonov, avtomat za močne otroke in še veliko reči …, vse pa je zasnovano in zgrajeno za majhne in velike. Pod mini nadstreški BarBarja bodo obiskovalci našli tudi cirkuško knjižnico in salon. Za igro si lahko vzamete toliko časa, kolikor želite.

Povezava do originalnega članka

Kralj ulice – Izpoved pokončnega klošarja
2025-08-19 20:00 | 502590574_1252778683302241_3702218305657024759_n-1
Sočna ulična monokomedija z Vladom Novakom
Vlado Novak, eden najvidnejših slovenskih gledaliških igralcev, v monodrami upodobi Jožeka, nerodnega, naivnega, a srčnega mariborskega brezdomca, ki živi v kartonu pred trgovino. Skozi njegovo pripoved vstopimo v svet ulice, prežet z humorjem, toplino in pretresljivimi življenjskimi resnicami.
Predstava razkrije, kako lahko tudi bister in marljiv človek zaradi nenavadnega spleta okoliščin, celo dobitka na lotu, pristane na robu družbe. Jožek, ki mu ostane le še dobrota, s svojo iskrenostjo in človečnostjo postane simbol notranjega dostojanstva. Ni kralj ulice, je njen varuh in glas tistih, ki so pogosto spregledani.
Monodrama, ki gledalca nasmeje in hkrati globoko nagovori.
Besedilo: Rok VilčnikRežija: Matjaž LatinIgra: Vlado Novak
Vstopnice: sportruse.si

Povezava do originalnega članka

Avdicija, komedija Špas teatra
2025-08-20 20:00 | Okolica / Pod goroj, 2342 Ruše, Slovenija
Avdicija, komedija Špas teatra
Najbolj priljubljeni televizijski igralci bodo tokrat nastopili tudi v živo na odru Špas teatra. Komedija Avdicija prikazuje dogajanje na sprejemnih izpitih za igralsko akademijo, kjer stroga komisija išče le največje talente. Kandidati – vsak s svojim edinstvenim pristopom, od improvizacije do popolne neizkušenosti, se poskušajo uvrstiti med izbrane.
Občinstvo spremlja njihove poskuse, padce in nepričakovane domislice, ki razkrivajo humor, čustvenost in nepopustljivo željo po uspehu. Pred nami se vrstijo prizori, ki so hkrati komični, iskreni in domiselni. Kandidati skušajo prepričati komisijo na vse mogoče (in nemogoče) načine – tudi z veščinami, ki jih gledališče sploh ne pozna.
Likovna zasedba kandidatov:

Franci Jereb – evropska zvezda klasičnih filmov

Tonček Klinar – večni pacient in sinček

Bogo Babič – ljubitelj živali, vegetarijanec in ezoterik

Vasilij Kunc Onjegin – čustveni interpret sanj in umetnosti

Slavc – obrtnik, lastnik podjetja za žganjekuho in varstvo otrok

Igrajo:

Miha Brajnik (Franci, Tonček)

Damir Leventić (Slavc, gospa)

Mario Ćulibrk (Bogo)

Jernej Kogovšek (Vasilij)

Alojz Svete (profesor)

Vstopnice:https://sportruse.si/izdelek/lor-2025-avdicija-spas-teater-komedija
Povezava do originalnega članka

Kraljeve ure
2025-08-22 17:00 | Maribor center / Mestni park / Art kamp
5+
Darka Erdelji, Maribor / 15 min
V nekem, od sonca obsijanem kraljestvu je živel kralj, ki se ni hotel starati. Da bi upočasnil čas, se je odločil, da upočasni ure. Toda vse ima svoj, točno določen čas, zato gre z novim časom vse narobe … Avtorski projekt Darke Erdelji je nastal po motivih dela Ure kralja Mina Bine Štampe Žmavc.

Povezava do originalnega članka

Večer muzikala z only jams
2025-08-22 20:00 | Maribor center / Vojašniški trg 2A, 2000 Maribor
Kulturno umetniško društvo Only Jams predstavlja svoj debitantski projekt Večer muzikala, spektakularen koncertni dogodek, na katerem skupina enajstih pevcev in petnajstih inštrumentalistov izvaja glasbene točke iz priljubljenih muzikalov, kot so Fantom iz opere, Mamma Mia!, Briljantina, Nesrečniki, Levji kralj in mnogi drugi. Skozi večer gledalce popelje povezovalec, ki predstavi vsebino in nastanek muzikalov ter jih umesti v širši kulturni in družbeni kontekst.
VSTOPNICE
predprodajna cena (do 1. julija 2025) • 12 EUR
redna cena (po 1. juliju 2025) • 15 EUR
Za dijake, študente, upokojence in osebe nad 60 let velja predprodajna cena.

Povezava do originalnega članka

Pipo
2025-08-23 18:20 | Maribor center / Lutkovno gledališče Maribor, Avditorij
5+
Mikro lutkovno gledališče Claudine Rivest, Kanada / 10 min
Velik je! Močan je! Ne, niti eno niti drugo ni res … Je samo Pipo, radoveden lik, ki se znajde v težavah v svetu, polnem šivalnih pripomočkov. Sledimo mu v ta svet, kjer je že samo zdrs naprstnika dovolj, da spremeni njegovo usodo.

Povezava do originalnega članka

Ples senc
2025-08-23 20:00 | Maribor center / Lutkovno gledališče Maribor, Mala dvorana
10+
Catherine Gignac, Kanada / 45 min
Poetična predstava brez besed pripoveduje zgodbo s peščenimi slikami, ki jih pred nami ustvarja umetnica. Minljive in spreminjajoče se podobe na osvetljeni stekleni površini sledijo glasbi in predstavljajo nenehno spreminjanje naših življenj, sestavljenih iz trenutkov sedanjosti, ki kot sipki pesek odtekajo v preteklost.

Povezava do originalnega članka

Grajski dvorni norci – stand-up večer
2025-08-23 20:30 | Grajski dvorni norci – stand-up večer
Na grad prihajajo Grajski dvorni norci – stand-up večer, ki ga ne smete zamuditi!
V soboto, 23. avgusta ob 20.30, bo grajsko dvorišče Slovenske Bistrice napolnil smeh. Na odru se nam bodo pridružili trije odlični komiki:

Lucija Ćirović

Aleš Novak

David Gorinšek

Pridružite se nam na večeru polnem humorja, spontanosti in ostrega jezika – v edinstvenem ambientu grajskega dvorišča.
Vstopnice:

Člani: 8 € (vsak član lahko kupi 2 karti)

Nečlani: 12 €

Na dan dogodka (za vse): 15 €

Kje lahko kupite vstopnice:

Prek platforme: Entrio dogodek

V TIC-u od 20. julija

Tiskane vstopnice in članske karte bodo na voljo v naši pisarni od 4. avgusta

Rezervirajte si večer, pripeljite prijatelje in se pripravite na obilico smeha. Ne zamudite – ker bo res dobro!

Povezava do originalnega članka

Poletni Art kamp • Vidkova srajčica
2025-08-24 10:00 - 19:00 | Maribor center / Mestni park Maribor
V najlepši park, na robu mesta, kamor nas vodi ljubezni cesta. Na zelenice, med knjižne police, pod krošnje, umetnosti polne mošnje.
Program Art kampa nadaljujemo z butičnimi vikend programi Poletnega Art kampa. Med 5. julijem in 31. avgustom 2025, ob sobotah in nedeljah, med 10. in 19. uro vabimo na lokacijo bivših bazenov, nad igrala v Mestnem parku Maribor, na lutkovne, gledališke, glasbene in plesne predstave za otroke, ustvarjalne delavnice ter na gibalne, igralne in bralne aktivnosti.
Ob sobotnih in nedeljskih popoldnevih se bodo ob 18. uri na odru zvrstile gledališke, lutkovne, glasbene in pripovedne predstave za otroke. Vsako soboto ob 10.30 je čas za pravljice. V drugi polovici avgusta na odru tradicionalno gostimo Poletni lutkovni pristan.
Vsak vikend, med 10. in 13. ter med 16. in 19. uro, se bodo v parku ob stalnih športnih, igralnih in sprostitvenih aktivnostih zvrstile različne ustvarjalne delavnice. Ustvarjali bomo iz reciklažnih in naravnih materialov, delavnice bodo spremljale predstavitve ustanov, posameznikov, umetnikov, rokodelcev, obrtnikov in organizacij, spoznavali bomo stare obrti, lokalno kulturno dediščino in likovne umetnosti ter ustvarjali v različnih likovnih tehnikah. Preizkusili se bomo tudi v tehniškem ustvarjanju.

Vidkova srajčica
18.00
predstava za otroke, 2+
Otrok, mama, bratci in sestrice, postelja, žlička in skodelica s kaško – varen dom, kjer jemo, spimo in se igramo. Zunaj hiše: travnik, potok, grmovje in živali, ki jih otrok opazuje. Glej, pajek na pajčevini, ptič v zraku, bela ovca na travniku! Sonce na nebu in oblak! Malček prepoznava že znano in spoznava novo. Levstikova zgodba je predstava, namenjena najmlajšim – ne le po vsebini, ampak tudi po likovni podobi, polni mehkih oblik, toplih materialov in živih barv, ki se v posebnem, počasnem ritmu predstave prepletajo z glasovi ritmiziranih in petih besed ter drobnih instrumentov.
Režija: Irena Rajh
Priredba teksta, besedila pesmic in dramaturgija: Jelena Sitar
Likovna podoba lutk in izdelava: Monika Peskova
Glasba: Igor Cvetko
Kostumografija: Iztok Hrga
Unikatno tkanje: Irena Sitar
Izdelava scene: Marjan Kunaver
Igra: Irena Rajh
Glasbena spremljava: Anže Virant
◊ Hiša otrok in umetnosti ter Gledališče Fru-Fru, Poletni lutkovni pristan, Lutkovno gledališče Maribor

Delavnice in raziskovalnice
10.00–13.00 in 16.00–19.00
Voščena svečka
Iz čebeljega voska bomo zvili majhno svečko, ki jo bomo okrasili z barvnim voskom.
◊ Natalija Zabav, Zavod Mars Maribor
Sončne ure
Spoznajmo se z astronomijo in pod budnim očesom članice Astronomskega društva izdelajmo svojo čisto prvo sončno uro.
◊ Nataša Petelin, Zavod Mars Maribor
Frotaž
Pod papir nastavimo različne grobe oblike (kovance, liste), ki jih pobarvamo in ustvarimo svojo poletno umetnino.
◊ Don Korez, Zavod Mars Maribor

Gibki, prožni, vsega zmožni
10.00–13.00 in 16.00–19.00
Športni junak za nas pripravlja spretnostni poligon, izposojo rekvizitov ter športne igre za otroke. Gibki, prožni, vsega zmožni? Smo!
◊ Športni junak
Celoten program odra Triglav
Celoten program delavnic
Povezava do originalnega članka

Signum in fluxu (“Signal v toku”): AV performans
2025-08-25 20:00 - 22:00 | Kulturni inkubator
Signum in fluxu (“Signal v toku”): AV performans
Ponedeljek, 25. avgust 2025 // ob 20.00 // Kulturni inkubator

Avdio-vizualni performans “Signum in fluxu” (slo. “Signal v toku”) prepleta klavirsko improvizacijo newyorške glasbenice in skladateljice Constance Cooper z živo generirano vizualno podobo oblikovalke Beti Trstenjak. Zgodil se bo v ponedeljek, 25. avgusta 2025, ob 20. uri v Kulturnem inkubatorju.
Gre za dialog med dvema izrazoma, zvokom in sliko, ki se srečata na presečišču dveh različnih umetniških svetov, kultur in generacij. Igrane melodije ne sledijo popolnoma vnaprej zapisani partituri, temveč ustvarjajo prostor za raziskovanje in radovednost. Glasbo spremljajo vizualne podobe, ki se odzivajo na dinamiko igrane glasbe in občutek prevedejo v svetlobo in gibanje.
“Signum in fluxu” je multimedijsko doživetje, ki gledalca vabi v svet nepredvidljivega in minljivega – kar je lahko le tukaj in zdaj.
O AVTORICAH:
Constance Cooper je newyorška pianistka, vokalistka in skladateljica, znana po svojem izjemnem improvizacijskem pristopu. Svojo improvizacijsko glasbeno pot je v 90-ih letih začela z ansamblom First Avenue Ensemble, nastopala pa je tudi v prizoriščih, kot so Merkin Hall, Princeton University in The Kitchen. Leta 2003 je na Princetonski univerzi doktorirala iz kompozicije. Njena glasba in osebnost združujeta dostojanstvo in igrivost, pri čemer njeno igranje klavirja izraža premišljenost, a tudi spontanost. Z nalezljivim entuziazmom navdušuje poslušalce, njen vokal pa izhaja iz globoke predanosti trenutku.
Beti Trstenjak je mariborska multimedijska oblikovalka. Diplomirala je iz Medijskih komunikacij, trenutno pa se ukvarja z grafičnim in multimedijskim oblikovanjem pod nazivom DLAN studio. V kontekstu projekta “Signum in fluxu” raziskuje izdelavo avdioodzivnih grafik, ki prevedejo občutek igrane glasbe v vizualni jezik. Njen pristop je eksperimentalen in temelji na kombinaciji različnih digitalnih in analognih medijev.

Povezava do originalnega članka

Kako objeti ježa
2025-08-29 18:00 | Maribor center / Lutkovno gledališče Maribor, Avditorij
4+
Pripovedno gledališče gdč. Bazilike, Društvo lutkovnih ustvarjalcev ter Hiša otrok in umetnosti / 35 min
Lutkovna predstava Kako objeti ježa je nastala po istoimenski slikanici Jane Bauer. V zgodbi spoznamo dobrovoljnega ježa, ki se mu svet obrne na glavo zaradi nenadne in neustavljive želje, da bi nekoga objel oziroma da bi nekdo objel njega. Uprizoritev Kako objeti ježa nas povabi v delavnico gdč. Bazilike, iz katere zmeraj prihajajo čudežne pripovedi, tokrat pa smemo pokukati vanjo. Pred nami se razpre svet, v katerem iz recikliranih predmetov in materialov pred našimi očmi nastajajo lutke, ki nato oživijo in nas povabijo v svoj svet.
Povezava do originalnega članka

Žogica Marogica 3+
2025-08-29 20:00 | Avditorij
Jan Malík / Obnovitev predstave iz leta 1994 v režiji Tineta Varla in z lutkami Antona Jezovška / 45 min

Žogica Marogica je bila ena izmed najbolj priljubljenih predstav LGM vse od njene prve uprizoritve v letu 1985. Izvedena je bila več kot 550-krat.
Babica in Dedek že dolgo živita sama in si močno želita punčko ali fantka, ki bi z njima živel na stara leta. Kar naenkrat skozi okno prileti žogica, ki govori! Lačna je, zato Dedek in Babica odhitita po mleko in kruh. Ko je žogica sama doma, jo skozi odprto okno opazi Zmaj Tolovaj. Vabi jo, naj gre z njim, da se bodo njegovi mali zmajčki lahko igrali z njo. Žogica se sprva brani, ko pa po nesreči razbije lonček, se hitro oprime zmajevega repa in skupaj odletita. Žalostna dedek in babica jo
gresta iskat, povsod povprašujeta po njej, dokler na koncu mesta, na visokem drogu ne zaslišita drobnega glasu … Ob pomoči otrok odpihneta hudobne zmaje in rešita Žogico Marogico.
Predstava je primerna tudi za prvo triado OŠ

Nakup kart

Povezava do originalnega članka
